User:Eleettt/sandbox

= Nudistamine = Nudistamine (inglise keeles disbudding) on protsess sarvede eemaldamiseks. Peamiselt nudistatakse veiseid, harvemini ka lambaid ja kitsi. Nudistamine on veisekasvatuses rutiinne protseduur. 2015. aastal oli Euroopa piimafarmide loomadest nudistatud 80%, kellest 89% nudistavad vasikaid ning 11% eemaldavad sarvi juba vanematelt loomadelt. Nudistamine peaks toimuma enne looma 8-nädala vanuseks saamist. Parim aeg nudistamiseks on, kui loomal on märgata sarvealget. Täiskasvanud loomade sarvi eemaldatakse harvemini juhtudel, sest nende puhul on protseduur raskem ning taastumine pikem.

Nudistamise põhjused
Nudistatakse järgnevatel põhjustel: •	Sarvedega loomad võivad vigastada teisi loomi ning loomadega töötavaid inimesi; •	Sarvedega loomad vajavad rohkem ruumi, näiteks transportimisel või söödaküna juures; •	Mõndadel juhtudel võivad sarved kasvada vastu pead põhjustades vigastusi; •	Sarvevigastused võivad põhjustada verekaotust ja tekitada inflektsioone; •	Sarvedega loomad jäävad kergemini kinni, näiteks aia vahele, põhjustades enesevigastusi. Mitmed veise- ja lambatõud on juba sündides nudid. Nudisust on võimalik saavutatada ka aretamise tulemusena, selekteerides dominantset nudigeeni. Näiteks Aberdiin-Anguse veisetõug on nudi.

Nudistamisviisid
Nudistamisviise on mitmeid, levinumateks on kuuma raua (hot-iron) ja keemiline (aluselise pasta ja happe) meetod. 2015. aasta seisuga olid Euroopa Liidus kõige levinum nudistamismeetod kuuma rauaga (80% farmidest) nudistamine, millele järgnes nudistamispastaga (16% farmidest) nudistamine. Täiskasvanud loomade puhul kasutati enim tross-sae meetodit (84%). Täiskasvanud loomade puhul on sarve eemaldamise protsess keerulisem - täiskasvanud loomal saab sarvi eemaldada tross-saega või kirurgiliselt. Mõnel pool kasutatakse ka täiskasvanud loomadelt sarvede eemaldamiseks erinevaid tange. Kuna sarvjätke on ühendatud otsmikusiinusega, kaasneb sarve eemaldamisel suur risk rasketele põletikele, mille vältimiseks on soovitav protseduuri läbi viia külmemal aastaajal. Nudistamist võib läbi viia üksnes veterinaararst või tema poolt väljaõppe saanud isik. Soovitav on kasutada lokaalset anesteesiat, sest nudistamine on valulik protseduur.

Kuuma raua meetod
Kuuma rauaga nudistatakse loomi, kellel pole sarved veel kasvama hakanud. Kuuma rauaga nudistamise puhul on soovitatav manustada loomale eelnevalt rahustit ning valuvaigistit. Nudistatav looma pea tuleb fikseerida ning protseduuri lihtsustamiseks on soovitatav pügada sarvemügarikud ja nende ümbrus. Tööriista tuleb eelnevalt kuumutada, kuni raud muutub punaseks. Kuum raud asetatakse sarvemügarikule, sellele rakendatakse surve, seejärel hakatakse rauda keerama ning lisatakse survet 10 sekundiks. Seejärel eemaldatakse töörist sarvemügarikult ning sarvkoe kasv on peatatud ning sarvemügariku ümber tekib punakaspruun ring. Sarvemügarik peaks ära kukkuma 7-10 päeva jooksul.

Happe meetod
Happega nudistamiseks kasutatakse lämmastikhappe (HNO3) lahust. Nudistatavale loomale manustatakse rahustit ning asetatakse rinnakule. Sarvede kohalt ja nende ümbrusest pügatakse karv, sarvealgetele ja nende ümbrusele tilgutatakse hapet.

Pastaga nudistamine
Pastaga nudistamisel on samuti soovitav nudistatav loom eelnevalt rahustada ning manustada lokaalanesteesia. Sarvealged pügatakse, nendele ja nende ümbrusele määritakse õhuke kiht pastat. Pasteeritav piirkond ümbritsetakse vaseliiniga, vältimaks pasta valgumist nahale. Uuringute põhjal on selgunud, et pastaga nudistamine on vasika jaoks vähem valusam kui kuuma rauaga nudistamine.

Tross-saega sarvede eemaldamine
Tross-saega sarvede eemaldamist kasutatakse vaid täiskasvanud loomade puhul, kelle sarvealgetest on kasvanud sarved. Selle meetodi puhul saetakse sarv ühtalse tempo ja jõuga täielikult läbi. Verejooksu peatamiseks kasutatakse zgutina kummipaela ja hambatikke, mis lükatakse allesjäänud sarve osa sisse. Protseduuri läbiviimiseks tuleb kasutada lokaalanesteesiat ning loom fikseerida, vajadusel anda rahustit. Kirurgiline sarvede eemaldamine Kirurgiline sarvede eemaldamine on ajaliselt kulukam, kuid on saagimisega võrreldes põletike tekkimise suhtes ohutum. Loom fikseeritakse ning rahustatakse, pügatakse karv sarvedelt ja nende ümbrusest. Operatsioonipiirkond valmistatakse ette (näiteks joodilahusega). Tehakse lokaalanesteesia sarvedele ja nende ümbrusesse. Lõiget alustatakse sarvedevahemügaralt ning läbistatakse kõik naha kihid. Lõikejoon läheb mõlemalt poolt sarve, kus jäetakse varu sarve-naha piirilt, kuni lõikejooned ühinevad. Sarv lõigatakse maha näiteks tross-sae abil kuni otsmikuluuni ning peatatakse võimalikud verejooksud. Haavad õmmeldakse mitteimenduva niidiga, õmblused eemaldatakse kahe nädala pärast.

Kirurgiline sarvede eemaldamine
Kirurgiline sarvede eemaldamine on ajaliselt kulukam, kuid on saagimisega võrreldes põletike tekkimise suhtes ohutum. Loom fikseeritakse ning rahustatakse, pügatakse karv sarvedelt ja nende ümbrusest. Operatsioonipiirkond valmistatakse ette (näiteks joodilahusega). Tehakse lokaalanesteesia sarvedele ja nende ümbrusesse. Lõiget alustatakse sarvedevahemügaralt ning läbistatakse kõik naha kihid. Lõikejoon läheb mõlemalt poolt sarve, kus jäetakse varu sarve-naha piirilt, kuni lõikejooned ühinevad. Sarv lõigatakse maha näiteks tross-sae abil kuni otsmikuluuni ning peatatakse võimalikud verejooksud. Haavad õmmeldakse mitteimenduva niidiga, õmblused eemaldatakse kahe nädala pärast.

Protseduuri järgne hooldus
Nudistamise või sarvede eemaldamise järgselt tuleb jälgida, et haav püsiks vähemalt 24 tundi kuiv. Haava tuleb regulaarselt kontrollida protseduri järgselt nädala jooksul vältimaks põletikku ja veritsust.